## ΑΝΑΓΝΩΡΙΣΜΕΝΟ ΣΩΜΑΤΕΙΟ/ΜΕΛΟΣ ΟΜΕ-ΟΤΕ

**10463/32 Απόφαση Πρωτοδικείου Αθηνών**

### Α Θ Η Ν Α 1 0 4 3 2

ΓΡΑΦΕΙΑ : ΒΕΡΑΝΖΕΡΟΥ 34 - ΤΗΛ. 2105241576 - 9 ΦΑΞ : 2105229150-2105200006

 e-mail: info@petote.gr

**Αρ. Πρωτ : 2478 Αθήνα 27 Οκτωβρίου 2017**

**ΑΝΑΚΟΙΝΩΣΗ**

Συναδέλφισες, συνάδελφοι

Την ερχόμενη Δευτέρα 30 και Τρίτη 31 Οκτωβρίου είναι γνωστό ότι η ΟΜΕ-ΟΤΕ έχει προκηρύξει 48αωρη απεργία με βασικό και κύριο αίτημα την υπογραφή συλλογικής σύμβασης εργασίας.

Η απεργία αυτή πρέπει να έχει τη μέγιστη δυνατή συμμετοχή και σε αυτήν πρέπει να συμμετάσχουμε όλοι χωρίς καμιά δεύτερη σκέψη.

Ίσως αυτή η χρονική συγκυρία να είναι η σημαντικότερη των τελευταίων ετών για το εργασιακό μας αύριο. Ένα αύριο που αυτοδίκαια μας ανήκει αφού εμείς με τις δικές μας μισθολογικές και εργασιακές θυσίες, με τον δικό μας ιδρώτα και την καθημερινή εργασία έχουμε καταφέρει ο ΟΤΕ να βρίσκεται στις πρώτες θέσεις μεταξύ των κερδοφόρων εταιρειών της Ελλάδας και μάλιστα εν μέσω της σοβαρότερης οικονομικής κρίσης της μεταπολεμικής Ελλάδας.

Σε αυτό τον αγώνα πρέπει να είμαστε όλοι εκεί με σκοπό να δείξουμε ότι όλοι μαζί ενωμένοι και δυνατοί πέρα και έξω από κάθε παραταξιακή ή ιδεολογική διαφορά δεν διεκδικούμε τίποτα λιγότερο από αυτά που δικαιούμαστε.

Ένα θέμα το οποίο μας έχει απασχολήσει κατ’ επανάληψη σαν ΠΕΤ-ΟΤΕ, όταν υπάρχουν απεργίες σε εξέλιξη είναι τα ποσοστά ασφαλείας και το έργο το οποίο συντελούν κατά τις ημέρες τις απεργίας.

Είναι λοιπόν ξεκάθαρο το διατυπώνουμε για μια ακόμα φορά και υπενθυμίζουμε εμφατικά προς τη διοίκηση της εταιρείας και τους εκπροσώπους της που δεν είναι άλλοι από τους κατά τόπους προϊσταμένους ότι.

Τα ποσοστά ασφαλείας ορίζονται ανά υπηρεσία από την ΟΜΕ-ΟΤΕ και τους εντεταλμένους συνδικαλιστικούς εκπρόσωπους της και όχι από τον οποιονδήποτε προϊστάμενο.

Βάση της υπογεγραμμένης σύμβασης μεταξύ διοίκησης ΟΤΕ και ΟΜΕ-ΟΤΕ οι εργαζόμενοι οι οποίοι ορίζονται σαν **ποσοστά ασφαλείας ΔΕΝ ΕΚΤΕΛΟΥΝ ΚΑΘΗΜΕΡΙΝΟ ΕΡΓΟ**, απλά βρίσκονται στους χώρους εργασίας για περιπτώσεις εξυπηρέτησης **προβλημάτων οργανισμών ΚΟΙΝΗΣ ΩΦΕΛΕΙΑΣ**, καθώς επίσης και **προβλημάτων υποστήριξης υποδομών του ΟΤΕ**. Υποδομές οι οποίες είτε αφορούν θέματα υγείας και ασφάλειας, είτε υποδομές που κρίνονται αναγκαίες για την υποστήριξη και εύρυθμη λειτουργία κοινωφελών ιδρυμάτων. Όπως Νοσοκομεία, Δημόσιες υπηρεσίες, ενεργειακές μονάδες, Στρατιωτικές υπηρεσίες κ.λ.π

Σε αντίθετη περίπτωση αν ο οποιοσδήποτε προϊστάμενος ζητήσει, υποχρεώσει ή απειλήσει συνάδελφο τεχνικό να εργαστεί με βάση το καθημερινό έργο, αυτό θα πρέπει να γίνει άμεσα γνωστό στην ΠΕΤ-ΟΤΕ με σκοπό το σωματείο να προβεί σε όλες τις απαραίτητες ενέργειες, συνδικαλιστικές ή και νομικές αν χρειαστεί.

**Απεργούμε για ένα καλύτερο αύριο,**

**Ζητάμε αυτό που δικαιούμαστε και μας ανήκει,**

**Δεν ζητιανεύουμε, απαιτούμε γιατί δικαιούμαστε,**

**Διεκδικούμε ένα καλύτερο εργασιακό μέλλον με αξιοπρέπεια και ασφάλεια στην εργασία.**

**Δευτέρα 30 Οκτωβρίου συγκέντρωση στις 10.00 το πρωί στο ΝΥΜΑ**

**και πορεία στο υπουργείο εργασίας.**

**Τρίτη 31 Οκτωβρίου συγκέντρωση στις 10.00 το πρωί στο Διοικητικό μέγαρο του ΟΤΕ στο Μαρούσι.**

